Berlin Hauptbahnhof

Ang Berlin Hauptbahnhof ( ) (Tagalog: Estasyong Sentral ng Berlin ) ay ang pangunahing estasyon ng tren sa Berlin, Alemanya. Ito ay ganap na gumana dalawang araw pagkatapos ng isang seremonyal na pagbubukas noong Mayo 26, 2006. Ito ay matatagpuan sa lugar ng makasaysayang Lehrter Bahnhof, at sa Berlin S-Bahn suburban railway. Ang estasyon ay pinatatakbo ng DB Station&Service, isang subsidiaryo ng Deutsche Bahn AG, at inuri bilang isang estasyong Kategorya 1, isa sa 21  sa Germany at apat sa Berlin, ang iba ay Berlin Gesundbrunnen, Berlin Südkreuz, at Berlin Ostbahnhof.

Binuksan ang Lehrter Bahnhof (Estasyon ng Lehrte) noong 1871 bilang dulo ng riles na nag-uugnay sa Berlin sa Lehrte, malapit sa Hanover, na kalaunan ay naging pinakamahalagang silangan-kanlurang pangunahing linya ng Alemanya. Noong 1882, sa pagkumpleto ng Stadtbahn (Riles ng Lungsod, ang apat na daanan na gitnang nakataas na linya ng tren ng Berlin, na nagdadala ng parehong lokal at pangunahing linya ng mga serbisyo), sa hilaga lamang ng estasyon, isang mas maliit na palitang estasyon na tinatawag na Lehrter Stadtbahnhof ay binuksan upang magbigay ng mga koneksiyon kasama ang bagong linya. Ang estasyong ito kalaunan ay naging bahagi ng Berlin S-Bahn. Noong 1884, pagkatapos ng pagsasara ng kalapit na Hamburger Bahnhof (Estasyong Hamburg), ang Lehrter Bahnhof ang naging terminal para sa mga tren papunta at mula sa Hamburg.

Mga sanggunian

Mga panlabas na link 

 
 Berlin Hauptbahnhof | Deutsche Bahn AG - Official DB site (in English).
 Berlin Central Station am Washingtonplatz Berlin Germany – Interactive panorama in front of the station
 Berlin Central Station at Structurae
 In pictures: Berlin's new station - BBC pictures of the station and opening
 Eröffnung Hauptbahnhof Berlin - Pictures & Videos of the opening (in German)

Berlin